
Szentendre Város Önkormányzat Képviselő-testületének

341/2010. (X.21.) Kt. sz. határozata:

Szentendre Város Önkormányzat Képviselő-testülete a Pirk János Múzeum Nonprofit Kft. (2000 Szentendre, Bogdányi utca 34.) közterület-használati engedély, valamint behajtási és eseti útvonalengedély iránti kérelmeinek az alábbi feltételekkel helyt ad:
1. engedélyezi a Bogdányi utcát és a Szerb utcát érintő díjmentes közterület-használatot a Bogdányi utca 34. sz. épület körül a határozat mellékletét képező terv szerint (első ütem 2010. október 22-től 2011. április 30-ig, második ütem 2010. november 1-től 2010. december 15-ig, harmadik ütem 2011. február 1-től 2011. május 31-ig) azzal, hogy a Szerb utca közterület-használattal érintett részeit a kérelmező köteles fóliázással védeni, valamint azzal, hogy a közterület-használatot (különösen annak nagyságát vagy időtartamát) érintő rendkívüli körülményekről köteles haladéktalanul tájékoztatni a polgármestert;

2. jóváhagyja, hogy a polgármester legkésőbb az építkezés befejezéséig szóló díjmentes biankó behajtási engedélyeket adjon ki az építkezés munkálataiban részt vevő, az érvényes súlykorlátozást meg nem haladó össztömegű járművek behajtásához;

3. hozzájárul, hogy a polgármester díjmentes eseti útvonalengedélyeket adjon ki az építkezés munkálataiban részt vevő, az érvényes súlykorlátozást meghaladó össztömegű járművek behajtásához az alábbi feltételekkel: 

- miután a kérelmező jelzi, hogy olyan munkálatok következnek, amelyhez a súlykorlátozást meghaladó jármű behajtása szükséges, a polgármester a kérelmező által megjelölt számban 7 napra szóló olyan biankó útvonalengedélyeket ad ki, melyeken a behajtás pontos napját és a rendszámot a helyszínen kell kitölteni;

- az útvonalengedélyek kezelésére az építkezésen egy felelős személyt (továbbiakban: felelős személy) kell kijelölni, aki az engedélyeket őrzi és átadja a járművek vezetőinek;

- az útvonalengedélyt a sofőr a Bogdányi utca Rév utcai bejáratánál kapja meg a felelős személytől (a dátumot és a rendszámot a felelős személy tölti ki);

- a felelős személy a gyalogosok védelme érdekében bevezeti a járművet az építési területre és dolga végeztével kivezeti;

- a fenti ponttal összhangban a járművek megengedett maximum sebessége 5 km/h;

- egyszerre csak egy jármű tartózkodhat a Bogdányi utcán (kivéve a beton folyamatos adagolása érdekében a betonpumpa);

- vontatóval ellátott járműnek tilos behajtania;

- a jármű össztömege a 30 tonnát nem haladhatja meg;

- a jármű a Szerb utcába egyáltalán nem hajthat be, az anyagszállítást a másik oldalról kell megoldani;

- a kérelmező az útburkolatban okozott esetleges károk helyreállításának költségeit és harmadik személyeknek okozott esetleges károkat köteles megtéríteni.
4. felhatalmazza a polgármestert a fenti feltételek szerint az engedélyek kiadására;

5. felhatalmazza a polgármestert, hogy amennyiben a kérelmező bejelentése alapján a közterület-használat feltételeinek módosítása indokolt, akkor engedélyezze azt, és felkéri, hogy a módosításról a Képviselő-testületet a módosítást követő rendes ülésen tájékoztassa. 

Kapja:

1. Önkormányzati és Szervezési Iroda – irattár

2. A Képviselő-testület tagjai – Weboldalon

3. Közigazgatási és Népjóléti Iroda - intézkedésre

Közzétéve az F/Közös/Határozatok mappában és a Weboldalon.
A kiadmány hiteléül:
Szentendre, 2010. október 22.
Skultéti Mária
jegyzőkönyvvezető

